Putin Ukraina sharqidagi “jazolash operatsiyasi” jiddiy oqibatlarga olib kelishi bilan tahdid qildi

Rossiya prezidenti Vladimir Putin Ukrainada “norozilik namoyishlarini bostirish operatsiyalari”ni o‘tkazishga ko‘rsatma berganlarga ushbu harakatlar jiddiy davlatlararo oqibatlarga olib kelishi bilan tahdid qildi. Bu haqda Gazeta.ru xabar bermoqda.

Putinning qayd etishicha, agar Slavyansk shahri ostonasida odamlar halok bo‘lgani haqidagi ma’lumotlar tasdiqlansa, u holda bu “shunchaki xunta”, deb yozadi “Kun”.
“Bu xalqqa nisbatan juda jiddiy jinoyat… Bu shunchaki jazolash operatsiyasi, lekin u davlatlararo darajada jiddiy oqibatlarga olib kelishi mumkin”, – dedi Putin.
Avvalroq, Ukraina Ichki ishlar vazirligi ayirmachilarning uch blokposti ustidan nazorat o‘rnatganini ma’lum qilgan edi. Xabarlarga ko‘ra, to‘qnashuvlar natijasida kamida besh kishi halok bo‘lgan.